восхваля́емъ ва́шу бг҃оподража́тельную любо́вь, предста́теліе на́ши и покрови́теліе, и упова́юще на по́мощь ва́шу, припа́даемъ къ ва́мъ и вопіе́мъ:̀ ст҃і́и срѡ́дницы на́ши, ѿ лѣ́тъ дре́внихъ просія́вшіи и въ послѣ̂днія дни̂ подвиза́вшіися, явле́нніи и неявле́нніи, вѣ́доміи и невѣ́доміи помяни́те на́шу не́мощь и уничиже́ніе и моли́твами ва́шими испроси́те у хрс̑та̀ бг҃а на́шегѡ, да и мы̀, безбѣ́днѡ преплы́вше жите́йскую пучи́ну и невреди́мѡ соблю́дше сокро́вище вѣ́ры, въ приста́нище вѣ́чнагѡ спасе́нія дости́гнемъ и въ бл҃же́нныхъ ѻби́телехъ го́рнягѡ ѻте́чества вку́пѣ съ ва́ми и со всѣ́ми угоди́вшими єму̀ ѿ вѣ́ка ст҃ы́ми водвори́мся бл҃года́тію и чл҃вѣколю́біемъ сп҃си́теля на́шегѡ гдс̑а іи҃са хрс̑та̀, єму́же со превѣ́чнымъ ѻц҃е́мъ и прест҃ы́мъ дх҃омъ подоба́етъ непреста́нное славосло́віе и поклоне́ніе ѿ всѣ́хъ тва́рей во вѣ́ки вѣкѡ́въ